ประกาศสำนักงานปลัดกระทรวงการคลังประกาศสำนักงานปลัดกระทรวงการคลังเรื่องโครงสร้างการจัดองค์กรในการดำเนินงานสรุปอำนาจหน้าที่ที่สำคัญวิธีดำเนินงานและสถานที่ติดต่อ เพื่อขอรับข้อมูลข่าวสารของสำนักงานรัฐมนตรีและสำนักงานปลัดกระทรวงการคลัง[๑] ด้วย ประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่พระราชบัญญัติข้อมูลข่าวสารของราชการพ.ศ. ๒๕๔๐ ใช้บังคับ ลงวันที่ ๒๔ กุมภาพันธ์ ๒๕๔๑ ข้อ ๑ กำหนดให้หน่วยงานของรัฐรวบรวมข้อมูลข่าวสาร ตามมาตรา ๗ (๑), (๒) และ (๓) แห่งพระราชบัญญัติข้อมูลข่าวสารของราชการพ.ศ. ๒๕๔๐ ที่มีผลบังคับอยู่และส่งลงพิมพ์ในราชกิจจานุเบกษา และสำนักงานปลัดกระทรวงการคลัง ได้มีประกาศลงวันที่ ๑๘กุมภาพันธ์ ๒๕๕๒ เรื่อง โครงสร้างการจัดองค์กรในการดำเนินงานสรุปอำนาจหน้าที่ที่สำคัญ วิธีดำเนินงาน และสถานที่ติดต่อเพื่อขอรับข้อมูลข่าวสารของสำนักงานรัฐมนตรีและสำนักงานปลัดกระทรวงการคลังโดยที่ได้มีการปรับปรุงโครงสร้างหน่วยงานในสำนักงานปลัดกระทรวงการคลังใหม่จึงเห็นสมควรยกเลิกประกาศสำนักงานปลัดกระทรวงการคลัง ลงวันที่ ๑๘ กุมภาพันธ์ ๒๕๕๒ดังกล่าว และให้ประกาศโครงสร้างการจัดองค์กรในการดำเนินงานสรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารสำหรับคำแนะนำในการติดต่อกับสำนักงานรัฐมนตรีและสำนักงานปลัดกระทรวงการคลังใหม่ ดังนี้ข้อ๑ โครงสร้างและการจัดองค์กรในการดำเนินงานของสำนักงานรัฐมนตรีและสำนักงานปลัดกระทรวงการคลัง๑.๑สำนักงานรัฐมนตรี กระทรวงการคลัง มีภารกิจเกี่ยวกับราชการทางการเมืองเพื่อสนับสนุนภารกิจของรัฐมนตรี ประสานนโยบายระหว่างกระทรวงโดยสำนักงานรัฐมนตรีมีอำนาจหน้าที่ โครงสร้างและการจัดองค์กรในการดำเนินงานดังนี้๑.๑.๑อำนาจหน้าที่(๑)รวบรวมข้อมูลและวิเคราะห์กลั่นกรองเรื่องเพื่อเสนอรัฐมนตรีรวมทั้งเสนอความคิดเห็นประกอบการวินิจฉัยสั่งการของรัฐมนตรี(๒)สนับสนุนการทำงานของรัฐมนตรี ในการดำเนินงานทางการเมืองระหว่างรัฐมนตรีคณะรัฐมนตรี รัฐสภาและประชาชน(๓) ประสานงานเกี่ยวกับการตอบกระทู้ ชี้แจงญัตติร่างพระราชบัญญัติ และกิจการอื่นทางการเมือง(๔)ดำเนินการพิจารณาเรื่องร้องทุกข์ ร้องเรียน หรือร้องขอความช่วยเหลือต่อรัฐมนตรี(๕)ปฏิบัติการอื่นใดตามที่กฎหมายกำหนดให้เป็นหน้าที่ของสำนักงานรัฐมนตรีหรือตามที่รัฐมนตรีหรือคณะรัฐมนตรีมอบหมายภารกิจ๑.๑.๒โครงสร้างและการจัดองค์กรในการดำเนินงาน(๑)กลุ่มงานประสานการเมือง(๒)กลุ่มงานสนับสนุนวิชาการ(๓)งานบริหารทั่วไป๑.๒สำนักงานปลัดกระทรวงการคลัง มีปลัดกระทรวงการคลังเป็นผู้บังคับบัญชารับผิดชอบในการปฏิบัติราชการ และสำนักงานปลัดกระทรวงการคลัง มีอำนาจหน้าที่โครงสร้างและการจัดองค์กรในการดำเนินงานดังนี้๑.๒.๑อำนาจหน้าที่สำนักงานปลัดกระทรวงการคลังมีภารกิจเกี่ยวกับการพัฒนายุทธศาสตร์ และแปลงนโยบายของกระทรวงเป็นแผนการปฏิบัติงานจัดสรรทรัพยากร และบริหารราชการทั่วไปของกระทรวงที่มิได้กำหนดให้เป็นหน้าที่ของส่วนราชการใดในสังกัดกระทรวงโดยเฉพาะรวมทั้งกำกับและเร่งรัด ตรวจสอบ ติดตามและประเมินผลการปฏิบัติราชการของส่วนราชการในสังกัดกระทรวงให้บรรลุเป้าหมายและเกิดผลสัมฤทธิ์ตามภารกิจของกระทรวงการคลังโดยมีรายละเอียดอำนาจหน้าที่ ดังต่อไปนี้(๑)เสนอความเห็นและคำแนะนำในการกำหนดนโยบาย เป้าหมาย และผลสัมฤทธิ์ของงานในกระทรวง(๒)พัฒนายุทธศาสตร์การบริหารของกระทรวงรวมทั้งการแปลงนโยบายเป็นแนวทางและแผนการปฏิบัติราชการ(๓)ดำเนินการเกี่ยวกับการบริหารและพัฒนาบุคลากรของกระทรวงรวมถึงการกำหนดนโยบายและวางแผนเพื่อบริหารพัฒนาบุคลากรของกระทรวง(๔)ดำเนินการเกี่ยวกับกฎหมายและระเบียบที่อยู่ในความรับผิดชอบของกระทรวงและกฎหมายอื่นที่เกี่ยวข้อง(๕)ดำเนินการเกี่ยวกับการตรวจสอบและประเมินผลการปฏิบัติราชการและเรื่องราวร้องทุกข์ของส่วนราชการในสังกัดกระทรวง(๖)เผยแพร่ข้อมูลสารนิเทศด้านการคลังแก่สาธารณชนเพื่อเสริมสร้างความเชื่อมั่นต่อระบบเศรษฐกิจของประเทศ(๗)เป็นศูนย์ข้อมูลสารสนเทศของกระทรวงตลอดจนให้คำแนะนำเกี่ยวกับนโยบายและแผนการพัฒนาระบบเทคโนโลยีสารสนเทศและการสื่อสารรวมทั้งการใช้ประโยชน์ของข้อมูลของหน่วยงานในสังกัดกระทรวง(๘)ปฏิบัติการอื่นใดตามที่กฎหมายกำหนดให้เป็นหน้าที่ของสำนักงานปลัดกระทรวงการคลังหรือตามที่กระทรวงหรือคณะรัฐมนตรีมอบหมาย๑.๒.๒โครงสร้างและการจัดองค์กรในการดำเนินงาน(๑) สำนักบริหารกลาง ประกอบด้วย ส่วนอำนวยการส่วนบริหารการคลังส่วนบริหารการพัสดุ ส่วนบริหารทั่วไป(๒)ศูนย์เทคโนโลยีและการสื่อสาร ประกอบด้วยส่วนนโยบายและสนับสนุนด้านเทคโนโลยีสารสนเทศการสื่อสาร ส่วนพัฒนาระบบสารสนเทศส่วนพัฒนาระบบเครื่องคอมพิวเตอร์และเครือข่ายส่วนบริหารจัดการข้อมูลสารสนเทศกระทรวงการคลังส่วนพัฒนาระบบงานประมวลผลข้อมูลสารสนเทศ ส่วนบริการระบบเครือข่ายส่วนบริการระบบการบริหารการเงินการคลังภาครัฐ ฝ่ายบริหารทั่วไป(๓)สำนักตรวจสอบและประเมินผล ประกอบด้วย ส่วนพัฒนาระบบตรวจสอบ ส่วนตรวจราชการส่วนแผนและประเมินผล ส่วนรับเรื่องราวร้องทุกข์ ฝ่ายบริหารทั่วไป(๔)สำนักนโยบายและยุทธศาสตร์ ประกอบด้วย ส่วนพัฒนายุทธศาสตร์และแผนส่วนติดตามและประเมินผล ฝ่ายบริหารงานทั่วไป(๕)สำนักบริหารทรัพยากรบุคคล ประกอบด้วย ส่วนบริหารงานบุคคล ส่วนบริหารอัตรากำลังส่วนพัฒนาบุคคล ส่วนวินัยและคุณธรรม ฝ่ายบริหารงานทั่วไป(๖)ศูนย์ปฏิบัติการต่อต้านการทุจริตสำนักงานปลัดกระทรวงการคลังจัดให้มีกลุ่มงานด้านวิชาการเพื่อสนับสนุนการปฏิบัติงานของสำนักงานปลัดกระทรวงการคลังรับผิดชอบงานขึ้นตรงต่อปลัดกระทรวงการคลัง ดังต่อไปนี้(๑)กลุ่มพัฒนาระบบบริหาร(๒)กลุ่มตรวจสอบภายใน(๓)กลุ่มกฎหมาย(๔)กลุ่มสารนิเทศการคลังข้อ๒ สรุปอำนาจหน้าที่ที่สำคัญ และวิธีการดำเนินงานของหน่วยงานภายในสำนักงานรัฐมนตรีและสำนักงานปลัดกระทรวงการคลัง มีดังนี้๒.๑สำนักงานรัฐมนตรี๒.๑.๑กลุ่มงานประสานการเมืองมีอำนาจหน้าที่เกี่ยวกับการประสานนโยบายระหว่างกระทรวงและประสานงานกับรัฐสภาตามที่รัฐมนตรีมอบหมายการประชาสัมพันธ์ ชี้แจงทำความเข้าใจและให้ข้อมูลแก่สื่อมวลชน รับเรื่องราวร้องทุกข์ของประชาชน และงานรับข้อร้องเรียนหรือร้องขอความช่วยเหลือต่อรัฐมนตรีปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑.๒กลุ่มงานสนับสนุนวิชาการ มีอำนาจหน้าที่เกี่ยวกับการประสานงาน กลั่นกรองและให้ความเห็นแก่รัฐมนตรีเกี่ยวกับการจัดทำข้อตกลงการปฏิบัติงานของรัฐมนตรีและรวบรวมรายงานผลการปฏิบัติงานของกระทรวง วิเคราะห์กลั่นกรองเรื่องเสนอต่อรัฐมนตรี ศึกษาและวิเคราะห์สถานการณ์ติดตามความเคลื่อนไหวทางการเมืองและรายงานข้อมูลสำคัญเพื่อการวินิจฉัยสั่งการของรัฐมนตรีปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑.๓งานบริหารทั่วไป มีอำนาจหน้าที่เกี่ยวกับงานเลขานุการและงานการประชุมของรัฐมนตรีงานบริหารงานทั่วไป และช่วยอำนวยการของสำนักงานรัฐมนตรีปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๒สำนักงานปลัดกระทรวงการคลัง(๑)สำนักงานบริหารกลางมีอำนาจหน้าที่เกี่ยวกับราชการทั่วไปของสำนักงานและราชการที่มิได้แยกให้เป็นหน้าที่ของส่วนราชการใดโดยเฉพาะอำนาจหน้าที่ดังกล่าวให้รวมถึง(ก)ดำเนินการเกี่ยวกับงานบริหารทั่วไป งานสารบรรณ งานช่วยอำนวยการ และงานเลขานุการของสำนักงานปลัดกระทรวงและกระทรวง(ข)บริหารแผนการเงิน และดำเนินการเกี่ยวกับการเงิน การบัญชี การงบประมาณ การพัสดุอาคารสถานที่ และยานพาหนะของสำนักงานปลัดกระทรวงรวมทั้งดำเนินการเกี่ยวกับสถานที่และบริเวณโดยรอบกลุ่มอาคารของกระทรวง(ค)ดำเนินการเกี่ยวกับการจัดทำงบประมาณรายจ่ายประจำของสำนักงานปลัดกระทรวงการคลังและประสานงานในการจัดทำงบประมาณรายจ่ายประจำปีของกระทรวง(ง)ดำเนินการเกี่ยวกับการประสานงานสำหรับงานในราชการที่มิได้แยกให้เป็นหน้าที่โดยเฉพาะของส่วนราชการและหน่วยงานในสังกัดกระทรวงรวมทั้งการดำเนินการในการทำหน้าที่เป็นฝ่ายเลขานุการในคณะทำงาน อนุกรรมการหรือคณะกรรมการต่าง ๆ ตามภารกิจ หรือกิจกรรมพิเศษที่กระทรวงได้รับมอบหมาย(จ)ดำเนินการในการทำหน้าที่เป็นศูนย์ประสานการปฏิบัติราชการในภูมิภาคของกระทรวง(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒)ศูนย์เทคโนโลยีสารสนเทศและการสื่อสาร มีอำนาจหน้าที่(ก)จัดทำแผนแม่บทและแผนปฏิบัติการเทคโนโลยีสารสนเทศของกระทรวงให้สอดคล้องกับมาตรฐานกลางและนโยบายเทคโนโลยีสารสนเทศและการสื่อสารของกระทรวง(ข) กำกับ ดูแล ประสานงาน และพิจารณาอนุมัติโครงการและงบประมาณระบบเทคโนโลยีสารสนเทศและการสื่อสารของทุกส่วนราชการในสังกัด(ค)บริหารจัดการและพัฒนาบุคลากรด้านระบบเทคโนโลยีสารสนเทศและการสื่อสารของสำนักงานปลัดกระทรวงและกระทรวง(ง)เป็นศูนย์รวมระบบเทคโนโลยีสารสนเทศและการสื่อสารของสำนักงานปลัดกระทรวงและกระทรวง(จ)เป็นศูนย์รวมข้อมูลด้านเศรษฐกิจการคลัง และศูนย์การเชื่อมโยงระบบเครือข่ายสื่อสารข้อมูลของกระทรวง(ฉ)วางและพัฒนาระบบเทคโนโลยีสารสนเทศและการสื่อสารของสำนักงานปลัดกระทรวง(ช) สนับสนุนและให้คำปรึกษาแนะนำด้านเทคโนโลยีสารสนเทศและการสื่อสารแก่ส่วนราชการในสังกัดสำนักงานปลัดกระทรวงและกระทรวงรวมทั้งหน่วยงานอื่นที่ได้รับอนุญาต ตลอดจนฝึกอบรมด้านเทคโนโลยีสารสนเทศและการสื่อสารให้แก่ส่วนราชการในสังกัด(ซ)ปฏิบัติงานร่วมกันหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓)สำนักตรวจสอบและประเมินผล มีอำนาจหน้าที่(ก)จัดทำแผนการตรวจราชการประจำปีของกระทรวง(ข)สนับสนุนการปฏิบัติงานของผู้ตรวจราชการกระทรวงโดยทำหน้าที่เป็นทีมผู้ช่วยผู้ตรวจราชการกระทรวงในการตรวจสอบและติดตามการปฏิบัติราชการของหน่วยงานในสังกัดกระทรวงเพื่อให้เป็นไปตามแผนงาน โครงการ และเพื่อให้สอดคล้องกับกฎหมาย ระเบียบและขั้นตอนที่กำหนด(ค)ประสานงานและดำเนินการในส่วนที่เกี่ยวข้องกับการตรวจราชการ ของผู้ตรวจราชการกระทรวง(ง)ประเมินผลสัมฤทธิ์ของงานตามภารกิจของหน่วยงานในสังกัดกระทรวง(จ)รายงานผลความก้าวหน้าในการปฏิบัติงานของหน่วยงานในสังกัดกระทรวง(ฉ) รับเรื่องราวร้องทุกข์และข้อร้องเรียนของประชาชนที่เกี่ยวข้องกับงานของกระทรวง(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔)สำนักนโยบายและยุทธศาสตร์ มีอำนาจหน้าที่(ก)จัดทำแผนแม่บทและแผนการปฏิบัติราชการของกระทรวงให้สอดคล้องกับนโยบายระดับชาติและระดับกระทรวง(ข) จัดทำ พัฒนา และประสานแผนยุทธศาสตร์ของกระทรวงให้ไปสู่การปฏิบัติที่สอดคล้องกับนโยบายและแผนแม่บทของกระทรวงรวมทั้งเร่งรัดติดตามและประเมินผลการปฏิบัติงานตามยุทธศาสตร์ของส่วนราชการในสังกัด(ค)ศึกษาวิเคราะห์จัดทำข้อมูลเพื่อการเสนอแนะในการกำหนดนโยบายเป้าหมายและผลสัมฤทธิ์ของงานในกระทรวงและเพื่อการกำหนดนโยบาย แผนกลยุทธ์ แผนงาน โครงการรวมทั้งจัดทำและประสานแผนการปฏิบัติงานตามยุทธศาสตร์ของกระทรวง(ง)จัดทำและพัฒนาแผนยุทธศาสตร์ และแผนการปฏิบัติราชการ ของสำนักงานปลัดกระทรวง(จ)ดำเนินการเกี่ยวกับการงบประมาณของส่วนราชการในสังกัดกระทรวงให้สอดคล้องกับนโยบายและแผนกลยุทธ์ของกระทรวง(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕)สำนักบริหารทรัพยากรบุคคล มีอำนาจหน้าที่(ก)การบริหารจัดการทรัพยากรบุคคลของสำนักงานปลัดกระทรวงและกระทรวง โดยมีหน้าที่ในการจัดทำแผนงานและดำเนินการเกี่ยวกับการบริหารงานบุคคลและการพัฒนาทรัพยากรบุคคลของสำนักงานปลัดกระทรวงและกระทรวง(ข)ดำเนินการเกี่ยวกับการเสริมสร้างวินัยและพัฒนาระบบคุณธรรมของสำนักงานปลัดกระทรวงและกระทรวง(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖)กลุ่มพัฒนาระบบบริหาร มีอำนาจหน้าที่(ก)เสนอแนะให้คำปรึกษาแก่ปลัดกระทรวงการคลังเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง(ข)ติดตาม ประเมินผล และจัดทำรายงานเกี่ยวกับการพัฒนาระบบราชการในสำนักงานปลัดกระทรวงและกระทรวง(ค)ประสานและดำเนินการเกี่ยวกับการพัฒนาระบบราชการกับหน่วยงานกลางต่าง ๆและหน่วยงานในสังกัดสำนักงานปลัดกระทรวงและกระทรวง(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗)กลุ่มตรวจสอบภายใน มีอำนาจหน้าที่(ก) ดำเนินการเกี่ยวกับการตรวจสอบด้านการบริหาร การเงินและการบัญชีของสำนักงานปลัดกระทรวงและกระทรวง(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘)กลุ่มกฎหมาย มีอำนาจหน้าที่(ก)ดำเนินการเกี่ยวกับงานนิติกรรมและสัญญางานเกี่ยวกับความรับผิดทางแพ่ง อาญางานคดีปกครอง และงานคดีอื่นที่อยู่ในอำนาจของสำนักงานปลัดกระทรวงและกระทรวง(ข)สนับสนุนการปฏิบัติงานของที่ปรึกษากฎหมายของกระทรวง(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙)กลุ่มสารนิเทศการคลัง มีอำนาจหน้าที่(ก) จัดทำหรือพัฒนารูปแบบหรือวิธีการสร้างภาพลักษณ์และบริหารช่องทางการสื่อสารและการให้บริการสารนิเทศด้านการคลัง(ข)กำหนดกลยุทธ์ในการให้บริการสารนิเทศด้านการคลังเชิงรุกเพื่อสร้างความรู้ความเข้าใจในการดำเนินนโยบายเศรษฐกิจการเงิน และการคลัง(ค)วิเคราะห์และประมวลผลสารนิเทศด้านการคลังเพื่อใช้ในการกำหนดหลักเกณฑ์และแนวทางในการให้ข้อมูลสารนิเทศด้านการคลัง(ง)กำกับ ดูแล ประสานงานและให้คำแนะนำแก่ส่วนราชการและรัฐวิสาหกิจในสังกัดกระทรวงการคลังเกี่ยวกับการประชาสัมพันธ์และเผยแพร่ข้อมูลสารนิเทศด้านการคลัง(จ)ประชาสัมพันธ์และเผยแพร่กิจกรรม ตลอดจนผลงานของสำนักงานปลัดกระทรวงและกระทรวง(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๐)ศูนย์ปฏิบัติการต่อต้านการทุจริต มีอำนาจหน้าที่(ก)เสนอแนะแก่ปลัดกระทรวงการคลังเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัดรวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตมาตรการป้องกันและปราบปรามการทุจริตภาครัฐและนโยบายของรัฐบาลที่เกี่ยวข้อง เสนอต่อปลัดกระทรวงการคลัง(ข)ประสานงาน เร่งรัดและกำกับให้ส่วนราชการดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ(ค) รับข้อร้องเรียนการทุจริตการปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในส่วนราชการและส่งต่อไปยังส่วนราชการและหน่วยงานที่เกี่ยวข้อง(ง)คุ้มครองจริยธรรมตามประมวลจริยธรรมข้าราชการพลเรือน(จ)ประสาน เร่งรัด และติดตามเกี่ยวกับการดำเนินการตาม (ค) และ (ง)และร่วมมือในการป้องกันและปราบปรามการทุจริตและประพฤติมิชอบกับส่วนราชการและหน่วยงานที่เกี่ยวข้อง(ฉ)ติดตาม ประเมินผล และจัดทำรายงานการป้องกันและปราบปรามการทุจริตและประพฤติมิชอบของส่วนราชการในสังกัดและการคุ้มครองจริยธรรมเสนอต่อปลัดกระทรวงการคลังและหน่วยงานที่เกี่ยวข้อง(ช)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อสำนักงานรัฐมนตรีและสำนักงานปลัดกระทรวงการคลัง ติดต่อได้ที่ ศูนย์ข้อมูลข่าวสารราชการของสำนักงานปลัดกระทรวงการคลังสำนักงานปลัดกระทรวงการคลัง อาคารกระทรวงการคลัง ถนนพระรามที่ ๖ พญาไท กรุงเทพฯ๑๐๔๐๐ โทร. ๐ ๒๑๒๖ ๕๘๐๐ ต่อ ๒๒๒๖ประกาศ ณ วันที่ ๒๖มกราคม พ.ศ. ๒๕๖๐สมชัย สัจจพงษ์ปลัดกระทรวงการคลังปริยานุช/จัดทำ๑๓ มีนาคม ๒๕๖๐พิมพ์มาดา/ตรวจ๑๒ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๙ ง/หน้า ๑๐/๙ มีนาคม ๒๕๖๐